న్యూఢిల్లీ: ప్రధాని మోదీకి యూపీఏ రాష్ట్రపతి అభ్యర్థి మీరాకుమార్ పోటీ ఇచ్చారు. అయితే ఈ పోటీ ముఖాముఖీ కాదు. గుజరాత్ పర్యటనలో భాగంగా గురువారంనాడు సబర్మతి ఆశ్రమంలో మోదీ చరకా తిప్పి అందరి దృష్టిని ఆకర్షించారు. శుక్రవారంనాడు కూడా ఇలాంటి ఘటనే చోటుచేసుకుంది. రాష్ట్రపతి అభ్యర్థిత్వానికి మద్దతు కోరుతూ సబర్మతి ఆశ్రమం నుంచే తన ప్రచారాన్ని ప్రారంభించిన మీరాకుమార్ ... బాపూజా స్మృతులను జ్ఞప్తికి తీసుకుంటూ ఆశ్రమంలోని చరఖా తిప్పుతూ నూలు వడికారు. ఆశ్రమంలో సుమారు 40 నిమిషాల పాటు ఆమె ఉన్నారు. గుజరాత్ కాంగ్రెస్ నాయకులు భరత్ సింగ్ సోలంగి, శంకర్ సింగ్ వాఘాలా ఆమె వెంట ఉన్నారు. గాంధీజీ సిద్ధాంతాల ప్రాతిపదికపైనే తాను తాజా పోరాటం జరుపుతున్నానని, అందుకు తగిన బలం, స్ఫూర్తి పొందేందుకే తాను ఇక్కడకు వచ్చానని మీరాకుమార్ తెలిపారు. ఇది ఎంతమాత్రం దళితుడితో దళిత అభ్యర్థి పోటీ కాదని, సిద్ధాంతాల పోరని పేర్కొన్నారు.
newdhilly: pradhaani modeeki upa rashtrapati abhyarthi meerakumar poty icharu. ayithe ee poty mukhamukhi kaadu. gujarat paryatanalo bhagamga guruvaaramnaadu sabarmati aashramamlo modii charaka tippi andari drushtini aakarshinchaaru. sukravaaramnaadu kuudaa ilanti ghatane chotuchesukundi. rashtrapati abhyardhitvaaniki maddatu korutu sabarmati aashramam nunche tana prachaaraanni praarambhinchina meerakumar ... bapuja smrutulanu jnaptiki teesukuntu aasramamlooni charakha tipputuu noolu vadikaaru. aashramamlo sumaru 40 nimishaala paatu aame unnaaru. gujarat congress naayakulu bharat sing solangi, shankar sing vaghala aame venta unnaaru. gandhiji siddhaantaala praatipadikapaine taanu taja poratam jaruputunnaanani, anduku tagina balam, sphurthy pondenduke taanu ikkadaku vachanani meerakumar telipaaru. idhi entamaatram dalituditoe dalita abhyarthi poty kaadani, siddhaantaala porani perkonnaru.